CELEX: C2005/115/23
Language: el
Date: 2005-05-14 00:00:00
Title: Υπόθεση C-110/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, που ασκήθηκε στις 4 Μαρτίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/12
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, που ασκήθηκε στις 4 Μαρτίου 2005
   (Υπόθεση C-110/05)
   (2005/C 115/23)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από την D. Recchia και τον F. Amato, με τόπο επιδόσεων στο Λουξεμβούργο, άσκησε στις 4 Μαρτίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               1)
            
            
               να αναγνωρίσει ότι η Ιταλική Δημοκρατία, απαγορεύοντας τη ρυμούλκηση ρυμούλκας από μηχανοκίνητα οχήματα, παρέβη τις υποχρεώσεις που υπέχει από το άρθρο 28 της Συνθήκης ΕΚ·
            
         
               2)
            
            
               να καταδικάσει την Ιταλική Δημοκρατία στα δικαστικά έξοδα της Επιτροπής των Ευρωπαϊκών Κοινοτήτων.
            
         Ισχυρισμοί και κύρια επιχειρήματα:
   Κατά το άρθρο 56 του ιταλικού κώδικα οδικής κυκλοφορίας, απαγορεύεται η ρυμούλκηση ρυμούλκας από μηχανοκίνητα οχήματα, πλην των ελκυστήρων (tracteurs).
   Κατά την Επιτροπή, είναι αδιαμφισβήτητο ότι η εν λόγω απαγόρευση έχει ως αποτέλεσμα να εμποδίζει τη χρήση ρυμουλκών που κατασκευάζονται και διατίθενται νομίμως στην αγορά των κρατών μελών στα οποία δεν ισχύει ανάλογη απαγόρευση, συνιστώντας πρόσκομμα στην εισαγωγή και πώλησή τους στην Ιταλία.
   Η Επιτροπή υποστηρίζει, συνεπώς, ότι η Ιταλική Δημοκρατία παρέβη τις υποχρεώσεις που υπέχει από το άρθρο 28 της Συνθήκης ΕΚ.